ΠΕΡΙΕΧΟΜΕΝΑ
ΑΝΩΝΥΜΕΣ ΕΤΑΙΡΕΙΕΣ
Καταστατικά
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού της
Ανώνυμης Εταιρείας με την επωνυμία «HERALD
ΕΛΛΑΣ ΑΝΩΝΥΜΗ ΕΤΑΙΡΙΑ ΑΝΑΠΤΥΞΗΣ ΑΚΙΝΗΤΩΝ ΚΑΙ ΥΠΗΡΕΣΙΩΝ 2» με δ.τ. «HERALD GREECE
2 Α.Ε.».
Προσκλήσεις
Πρόσκληση των Μετόχων της ΤΡΑΠΕΖΑΣ ΤΗΣ
ΕΛΛΑΔΟΣ σε ετήσια τακτική Γενική Συνέλευση.
ΑΝΩΝΥΜΕΣ ΕΤΑΙΡΕΙΕΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού της
Ανώνυμης Εταιρείας με την επωνυμία «HERALD
ΕΛΛΑΣ ΑΝΩΝΥΜΗ ΕΤΑΙΡΙΑ ΑΝΑΠΤΥΞΗΣ ΑΚΙΝΗΤΩΝ ΚΑΙ ΥΠΗΡΕΣΙΩΝ 2» με δ.τ. «HERALD GREECE
2 Α.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚOY ΕΠΙΜΕΛΗΤΗΡΙΟΥ ΑΘΗΝΩΝ
Την 24/01/2018 καταχωρήθηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
1314905, η με αριθ. πρωτ. 15542/17-23/01/2018 απόφαση του Αντιπεριφερειάρχη ΠΕ Νότιου Τομέα Αθηνών περί
έγκρισης της τροποποίησης του άρθρου 5 του καταστατικού της Ανώνυμης Εταιρείας με την επωνυμία «HERALD
ΕΛΛΑΣ ΑΝΩΝΥΜΗ ΕΤΑΙΡΙΑ ΑΝΑΠΤΥΞΗΣ ΑΚΙΝΗΤΩΝ ΚΑΙ
ΥΠΗΡΕΣΙΩΝ 2», τον διακριτικό τίτλο «HERALD GREECE 2
Α.Ε.» και αριθμό Γ.Ε.ΜΗ. 007259901000, η οποία εδρεύει στο Δήμο Ν. Σμύρνης, σύμφωνα με σχετική απόφα-
ση της έκτακτης Γενικής Συνέλευσης των μετόχων της
26/09/2014. Ακολούθως, το άρθρο 5, σε περίληψη έχει
ως εξής:
«ΑΡΘΡΟ 5
Μετοχικό Κεφάλαιο
1.......................................................................................................
Δυνάμει της από 26.09.2014 απόφασης της έκτακτης
Γενικής Συνέλευσης των μετόχων της εταιρείας, το μετοχικό κεφάλαιο της εταιρείας αυξήθηκε κατά τριακόσιες
πενήντα χιλιάδες Ευρώ (350.000,00 €), με την έκδοση
τριακοσίων πενήντα χιλιάδων (350.000) νέων κοινών
ονομαστικών μετοχών ονομαστικής αξίας 1 Ευρώ η
κάθε μία. Κατόπιν της ανωτέρω αύξησης το μετοχικό
κεφάλαιο της εταιρείας ανέρχεται στο ποσό των εννέα
εκατομμυρίων οκτακοσίων δέκα χιλιάδων επτακοσίων
εξήντα δύο (9.810.762) Ευρώ, διαιρούμενο σε εννέα εκατομμύρια οκτακόσιες δέκα χιλιάδες επτακόσιες εξήντα
δύο (9.810.762) κοινές ονομαστικές μετοχές ονομαστικής αξίας 1 Ευρώ η κάθε μία.
2.......................................................................................................»
Την ίδια ημερομηνία καταχωρήθηκε και ολόκληρο το
νέο κείμενο του καταστατικού της εταιρείας, όπως ισχύει
μετά και την κατά τα ανωτέρω τροποποίησή του.
Αθήνα, 26 Ιανουαρίου 2018
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
I
ΠΡΟΣΚΛΗΣΕΙΣ
(2)
Πρόσκληση των Μετόχων της ΤΡΑΠΕΖΑΣ ΤΗΣ
ΕΛΛΑΔΟΣ σε ετήσια τακτική Γενική Συνέλευση.
Το Γενικό Συμβούλιο της Τράπεζας της Ελλάδος καλεί
τους μετόχους της Τράπεζας, σύμφωνα με το καταστατικό της και το νόμο, σε τακτική Γενική Συνέλευση, τη
Δευτέρα 26 Φεβρουαρίου 2018, στις 12:00 το μεσημέρι, στο Κεντρικό Κατάστημα της Τράπεζας, στην Αθήνα,
Ελευθερίου Βενιζέλου 21, 2ος όροφος, αίθουσα Γενικών
Συνελεύσεων.
Τα θέματα της Ημερήσιας Διάταξης είναι τα εξής:
1. Ανάγνωση της ετήσιας Έκθεσης του Διοικητή, που
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2018
ΤΕΥΧΟΣ ΠΡΑ.Δ.Ι.Τ.
Αρ. Φύλλου 90
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 90/31.01.2018
υποβάλλεται με εντολή του Γενικού Συμβουλίου της
Τράπεζας για τον Ισολογισμό και τις λοιπές Οικονομικές
Καταστάσεις, καθώς και τα πεπραγμένα του έτους 2017.
2. Ανάγνωση της Έκθεσης των Ελεγκτών για τον Ισολογισμό και τις λοιπές Οικονομικές Καταστάσεις της
χρήσης 2017.
3. Έγκριση της ετήσιας Έκθεσης του Διοικητή, του Ισολογισμού και των λοιπών Οικονομικών Καταστάσεων
χρήσης 2017 μετά της Έκθεσης των Ελεγκτών.
4. Έγκριση της διάθεσης των καθαρών κερδών, σύμφωνα με το άρθρο 71 του Καταστατικού, που ανέρχονται
στο συνολικό ποσό των ευρώ 941.800.203.-, ως εξής:
- Μικτό μέρισμα προς πληρωμή: 0,6720 ευρώ ανά μετοχή σε 19.864.886 μετοχές ευρώ 13.349.203.
- Υπόλοιπο περιερχόμενο στο Ελληνικό Δημόσιο ευρώ
928.451.000.
5. Καθορισμός αποζημίωσης και οδοιπορικών εξόδων
των μελών του Γενικού Συμβουλίου.
6. Καθορισμός αμοιβής των Ελεγκτών για τη χρήση
2018.
7. Απαλλαγή από κάθε προσωπική ευθύνη των μελών
του Γενικού Συμβουλίου και των Ελεγκτών για τα πεπραγμένα και τη Διαχείριση του έτους 2017.
8. Εκλογή Συμβούλων.
9. Εκλογή Ελεγκτών για τη χρήση 2018.
10. Λοιπές Ανακοινώσεις.
Στη Συνέλευση έχει δικαίωμα να λάβει μέρος και να
ψηφίσει είτε αυτοπροσώπως, είτε μέσω αντιπροσώπου,
τηρουμένων των περιορισμών των άρθρων 8, 13 και 14
του Καταστατικού, ο κύριος τουλάχιστον εβδομήντα πέντε (75) μετοχών, που είναι εγγεγραμμένος στα αρχεία
του Συστήματος Άυλων Τίτλων (Σ.Α.Τ.) που διαχειρίζεται
η εταιρεία «Ελληνικό Κεντρικό Αποθετήριο Τίτλων Α.Ε.»
(ΕΛ.ΚΑ.Τ.) της «Ελληνικά Χρηματιστήρια - Χρηματιστήριο Αθηνών Α.Ε. Συμμετοχών» (Ε.Χ.Α.Ε.), στο οποίο τη-
ρούνται οι κινητές αξίες της Τράπεζας, κατά την έναρξη
της πέμπτης ημέρας πριν από την ημέρα συνεδρίασης
της Γενικής Συνέλευσης, εν προκειμένω της Τετάρτης 21
Φεβρουαρίου 2018 (ημερομηνία καταγραφής), χωρίς
να απαιτείται δέσμευση των μετοχών του. Ανά εβδομήντα πέντε (75) μετοχές παρέχουν στον κύριο αυτών το
δικαίωμα μιας (1) ψήφου. Μέτοχοι, που έχουν λιγότερες
από εβδομήντα πέντε (75) μετοχές, μπορούν να διορίσουν κοινό αντιπρόσωπο μέτοχο, ο οποίος μπορεί να
παραστεί στη Συνέλευση, εφόσον συγκεντρώνει την
αντιπροσωπεία τουλάχιστον εβδομήντα πέντε (75) μετοχών (άρθρα 13 και 16 του Καταστατικού, σε συνδυα-
σμό με τη 2/29.2.2000 απόφαση του Γενικού Συμβουλίου
της Τράπεζας περί αναπροσαρμογής -από είκοσι πέντε
(25) σε εβδομήντα πέντε (75)- του ελάχιστου αριθμού
μετοχών που απαιτείται για την παροχή δικαιώματος
συμμετοχής και ψήφου στη Γενική Συνέλευση, μετά την
επελθούσα -κατ' άρθρο 9 του Καταστατικού- διάσπαση
της μετοχής της Τράπεζας, σύμφωνα με την 1/17.1.2000
απόφαση του Γενικού Συμβουλίου, που εγκρίθηκε με την
8/4.2.2000 πράξη του Υπουργικού Συμβουλίου - ΦΕΚ Α΄
17/7.2.2000).
Τα δικαιώματα διοικήσεως, συμπεριλαμβανομένου
του δικαιώματος παραστάσεως και ψήφου στη Γενική
Συνέλευση αναστέλλονται για τους μετόχους που εμπίπτουν στην παρ. 5 του άρθρου 8 του Καταστατικού
(όπως προστέθηκε με την από 24.4.2012 απόφαση της
79ης ετήσιας τακτικής Γενικής Συνέλευσης των Μετόχων
της Τράπεζας που κυρώθηκε με το άρθρο 165 παρ. 7
περ.β΄ του ν. 4099/2012 [ΦΕΚ Α΄ 250/20.12.2012]), ήτοι
πρόσωπα επί των οποίων η Τράπεζα ασκεί εποπτεία σύμφωνα με το άρθρο 55Α του Καταστατικού ή με διάταξη
νόμου, επιχειρήσεις συνδεδεμένες με αυτά, μέλη των
διοικητικών συμβουλίων ή διαχειριστές τέτοιων προσώπων, σύζυγοι και συγγενείς αυτών έως δευτέρου βαθμού.
Επίσης, ουδείς μέτοχος, εκτός του Δημοσίου και όσων
εμπίπτουν στο άρθρο 2 του ν. 2292/1953, δύναται να
ασκήσει στη Γενική Συνέλευση δικαίωμα ψήφου για
αριθμό ψήφων υπερβαίνοντα το αντιστοιχούν σε δύο
εκατοστά του μετοχικού κεφαλαίου ποσοστό (τελευταίο
εδάφιο του άρθρου 13 του Καταστατικού, όπως προστέθηκε με την από 24.4.2012 απόφαση της 79ης ετήσιας
τακτικής Γενικής Συνέλευσης των Μετόχων της Τράπεζας, που κυρώθηκε με το άρθρο 165 παρ. 7 περ. γ΄ του
ν. 4099/2012 [ΦΕΚ Α΄ 250/20.12.2012]).
Οι μέτοχοι που έχουν δικαίωμα να λάβουν μέρος στη
Συνέλευση καλούνται να προσέλθουν στην Υπηρεσία
Μετοχών του Τμήματος Γραμματείας της Τράπεζας της
Ελλάδος για να παραλάβουν τα δελτία εισόδου τους μέχρι και την Παρασκευή 23 Φεβρουαρίου 2018.
Η απόδειξη της μετοχικής ιδιότητας γίνεται με απευθείας ηλεκτρονική σύνδεση της Τράπεζας με τα αρχεία
του ως άνω Συστήματος Άυλων Τίτλων.
Ο διορισμός και η ανάκληση αντιπροσώπου του μετόχου γίνονται εγγράφως. Οι μέτοχοι που επιθυμούν να
συμμετάσχουν στη Γενική Συνέλευση μέσω αντιπροσώπου ή να ανακαλέσουν τον εν λόγω διορισμό οφείλουν
να καταθέσουν στην Υπηρεσία Μετοχών του Τμήματος
Γραμματείας της Τράπεζας της Ελλάδος τουλάχιστον
τρεις (3) ημέρες πριν από την ορισθείσα ημερομηνία
συνεδρίασης της Γενικής Συνέλευσης, ήτοι το αργότερο
μέχρι την Παρασκευή 23 Φεβρουαρίου 2018, συμπληρωμένο και δεόντως υπογεγραμμένο το σχετικό έντυπο
αντιπροσώπευσης, το οποίο είναι διαθέσιμο και στον
ιστοχώρο της Τράπεζας www.bankofgreece.gr στην ενότητα «Ενημέρωση Μετόχων».
Ο μέτοχος μπορεί να διορίσει αντιπρόσωπο για μία και
μόνη Γενική Συνέλευση ή για όσες Συνελεύσεις λάβουν
χώρα εντός ορισμένου χρόνου.
Όσοι από τους μετόχους είναι νομικά πρόσωπα πρέπει
μέσα στην ίδια προθεσμία να καταθέσουν σύμφωνα με
το νόμο και τα νομιμοποιητικά τους έγγραφα. Σε περίπτωση που τα ως άνω έγγραφα έχουν ήδη κατατεθεί σε
άλλη Υπηρεσιακή Μονάδα της Τράπεζας, αρκεί να γίνει
σχετική αναφορά στο έντυπο αντιπροσώπευσης.
Κάθε μέτοχος μπορεί να διορίζει μέχρι τρεις (3) αντιπροσώπους. Νομικά πρόσωπα μετέχουν στη Γενική Συ-
νέλευση ορίζοντας ως εκπροσώπους τους μέχρι τρία
(3) φυσικά πρόσωπα. Η ίδια ως άνω διαδικασία ακολουθείται και στην περίπτωση που μέτοχος χορηγεί σε
τράπεζα εξουσιοδότηση για την άσκηση δικαιωμάτων
ψήφου βάσει σχετικών οδηγιών του. Αντιπρόσωπος που
ενεργεί για περισσότερους μετόχους μπορεί να ψηφίζει
διαφορετικά για κάθε μέτοχο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 90/31.01.2018
Ο αντιπρόσωπος μετόχου υποχρεούται να γνωστοποιεί στην Τράπεζα, πριν από την έναρξη της συνεδρίασης
της Γενικής Συνέλευσης, κάθε συγκεκριμένο γεγονός που
μπορεί να είναι χρήσιμο στους μετόχους για την αξιολόγηση του κινδύνου να εξυπηρετήσει ο αντιπρόσωπος
άλλα συμφέροντα πλην των συμφερόντων του μετόχου.
Σύγκρουση συμφερόντων είναι δυνατόν να προκύπτει
ιδίως όταν ο αντιπρόσωπος είναι:
α) Μέτοχος που ασκεί τον έλεγχο της Τράπεζας ή είναι
άλλο νομικό πρόσωπο ή οντότητα που ελέγχεται από
τον μέτοχο αυτόν,
β) Μέλος του Γενικού Συμβουλίου ή της εν γένει Διοικήσεως της Τράπεζας ή μετόχου που ασκεί τον έλεγχο
της Τράπεζας ή άλλου νομικού προσώπου ή οντότητος
που ελέγχεται από μέτοχο, ο οποίος ασκεί τον έλεγχο
της Τράπεζας,
γ) Υπάλληλος ή ορκωτός ελεγκτής της Τράπεζας ή μετόχου που ασκεί τον έλεγχο της ή άλλου νομικού προ-
σώπου ή οντότητος που ελέγχεται από μέτοχο, ο οποίος
ασκεί τον έλεγχο της Τράπεζας,
δ) Σύζυγος ή συγγενής πρώτου βαθμού με ένα από
τα φυσικά πρόσωπα που αναφέρονται στις ανωτέρω
περιπτώσεις α έως και γ.
Το Καταστατικό της Τράπεζας της Ελλάδος δεν προβλέπει τη δυνατότητα συμμετοχής στη Γενική Συνέλευση
με ηλεκτρονικά μέσα χωρίς τη φυσική παρουσία των
μετόχων στον τόπο διεξαγωγής της, ούτε τη δυνατότητα
εξ αποστάσεως συμμετοχής των μετόχων στην ψηφοφορία.
Μέτοχοι δικαιούμενοι ψήφου σύμφωνα με τα ανωτέρω
εκπροσωπούντες το 1/20 του καταβεβλημένου μετοχικού κεφαλαίου της Τράπεζας δικαιούνται να ζητήσουν
από το Γενικό Συμβούλιο να εγγράψει πρόσθετα θέματα
στην ημερήσια διάταξη της Γενικής Συνέλευσης, κατόπιν
σχετικής αίτησης που πρέπει να περιέλθει στο Γενικό
Συμβούλιο δεκαπέντε (15) τουλάχιστον ημέρες πριν από
τη Γενική Συνέλευση (καταληκτική ημερομηνία: Κυριακή 11 Φεβρουαρίου 2018). Η αίτηση για την εγγραφή
πρόσθετων θεμάτων στην ημερήσια διάταξη πρέπει να
συνοδεύεται από αιτιολόγηση ή σχέδιο απόφασης προς
έγκριση από τη Γενική Συνέλευση. Η αναθεωρημένη ημερήσια διάταξη δημοσιοποιείται με τον ίδιο τρόπο όπως η
προηγούμενη ημερήσια διάταξη, δεκατρείς (13) ημέρες
πριν από την ημερομηνία της Γενικής Συνέλευσης (καταληκτική ημερομηνία: Τρίτη 13 Φεβρουαρίου 2018)
και ταυτόχρονα τίθεται στη διάθεση των μετόχων στον
ιστοχώρο της Τράπεζας.
Μέτοχοι δικαιούμενοι ψήφου σύμφωνα με τα ανωτέρω
εκπροσωπούντες το 1/20 του καταβεβλημένου μετοχικού κεφαλαίου της Τράπεζας, με αίτηση η οποία πρέπει
να περιέλθει στο Γενικό Συμβούλιο επτά (7) τουλάχιστον
ημέρες πριν από την ημερομηνία της Γενικής Συνέλευσης
(καταληκτική ημερομηνία: Κ. Δευτέρα 19 Φεβρουαρίου
2018), δικαιούνται να ζητήσουν σχέδια αποφάσεων για
τα θέματα που έχουν περιληφθεί στην αρχική ή την αναθεωρημένη ημερήσια διάταξή της.
Κατόπιν αίτησης οιουδήποτε μετόχου δικαιουμένου
ψήφου σύμφωνα με τα ανωτέρω, που υποβάλλεται στην
Τράπεζα πέντε (5) τουλάχιστον πλήρεις ημέρες πριν από
τη Γενική Συνέλευση (καταληκτική ημερομηνία: Τρίτη 20
Φεβρουαρίου 2018), το Γενικό Συμβούλιο υποχρεούται
να παρέχει στη Γενική Συνέλευση τις αιτούμενες συγκεκριμένες πληροφορίες για τις υποθέσεις της Τράπεζας,
στο μέτρο που αυτές είναι χρήσιμες για την πραγματική
εκτίμηση των θεμάτων της ημερήσιας διάταξης. Υποχρέωση παροχής πληροφοριών δεν υφίσταται όταν οι
σχετικές πληροφορίες διατίθενται ήδη στον ιστοχώρο
της Τράπεζας.
Οι πληροφορίες του άρθρου 27 παρ. 3 του κ.ν. 2190/
1920 διατίθενται σε ηλεκτρονική μορφή στον ιστοχώρο
της Τράπεζας της Ελλάδος www.bankofgreece.gr στην
ενότητα «Ενημέρωση Μετόχων». Τα κείμενα των εν λόγω
πληροφοριών και στοιχείων διατίθενται και σε έγχαρτη μορφή από την Υπηρεσία Μετοχών του Τμήματος
Γραμματείας της Τράπεζας της Ελλάδος, Ε. Βενιζέλου 21,
Αθήνα (τηλ. 210-320 2064, 210-320 3288 και 210-320
3341, fax 210-322 6371).
Αθήνα, 22 Ιανουαρίου 2018
Με εντολή του Γενικού Συμβουλίου
Ο Πρόεδρος του Γενικού Συμβουλίου
Διοικητής Της Τράπεζας Της Ελλάδος
ΓΙΑΝΝΗΣ ΣΤΟΥΡΝΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 90/31.01.2018
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι κής
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των
εκτυπωτικών αναγκών του δημοσίου (ν. 3469/2006, ΦΕΚ Α΄ 131).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία
αρκεί η συμπλήρωση των αναγκαίων στοιχείων σε ειδική φόρμα.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε
με ετήσια συνδρομή μέσω του Τμήματος Συνδρομητών. Tο κόστος ενός ασπρόμαυρου ΦΕΚ
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π.
διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης.
• Πληροφορίες, σχετικά με την αποστολή/κατάθεση εγγράφων προς δημοσίευση,
με την πώληση των τευχών και με τους ισχύοντες τιμοκαταλόγους για όλες τις υπηρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι:
www.et.gr/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συνδρομητές. Επίσης μέσω της ιστοσελίδας μας δίδονται πληροφορίες σχετικά με την
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ).
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν
τις προϋποθέσεις δημοσίευσης.
2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα-
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες.
EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ

[Source: 20181100090.pdf | Tokens: 14672]